Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8393

b) Ismerje a gyűjtött anyagok megőrzési technikáit. 2006/20/II. szám ☺ NÉPISMERET-NÉPRAJZ 9–10. évfolyam 2006/20/II. szám A Népismeret-néprajz tanterv a Képességfejlesztő és értékőrző program (KÉK) keretei között a 9–10. évfolyam számára kimunkált, a gyakorlatban kipróbált, a NAT-hoz igazított részletes tanterv. A tantervet bevezethetik azok az iskolák (pedagógusok), akik a Képességfejlesztő és értékőrző program és pedagógiája szerint dolgoznak. Javasolt óraszám Évfolyam 7. 8. 9. 10. 11. 12. Heti óraszám ☺ ☺ ☺ ☺ A KÉK tanterv és a NAT-2003 viszonyának jellemzői A Népismeret-néprajz tanterv elsősorban az Ember és társadalom műveltségi területhez rendelhető, érinti azonban a Magyar nyelv és irodalom, a Matematika, az Ember a természetben, a Földünk-környezetünk, a Művészetek, az Életvitel és gyakorlati ismeretek és a Testnevelés és sport műveltségi területeket is. Az Ember és társadalom műveltségi területen belül tartalma egyaránt teremt kapcsolatot a történelem, az emberismeret és a társadalomismeret aspektusaival. Ismeret- és tevékenységrendszerével, nagy attitűdalakítási potenciáljával segítheti a történeti tudat és nemzeti identitás, a különböző kultúrák és a környezet értékeit megbecsülő és védő magatartás, illetve a szociális érzékenység alakulását és alakítását. A Hon- és népismeret tantervének teljes mértékben megfelel a KÉK tanterve. A tanterv – a már említett műveltségi részterületeken – a NAT követelményeihez viszonyítva jelentős többletteljesítményt vár el a tanulóktól. E többlet lényege a hagyományos kultúra értékeinek egységben látása, a hagyomány adekvát és inadekvát továbbélésének felismerése, az adaptációs és alkotási lehetőségek kihasználása, a reális – önmagára reflektálni tudó – magyarságkép kialakítása a reális Európa-kép, világkép és emberkép megalapozása érdekében. A tanterv a Hon- és népismeret területén koherens és a helyi táji-történeti előzményekhez alkalmazkodni tudó követelményrendszert tartalmaz, amellyel képes lefedni e rendkívül nagy képességfejlesztő potenciállal rendelkező ismeret-, tevékenység-, magatartás- és attitűdrendszer egészét. A tanterv ezen kívül még segíti az Énkép, önismeret, az Európai azonosságtudat – egyetemes kultúra, a Környezeti nevelés, az Információs és kommunikációs kultúra, a Testi és lelki egészség és a Felkészülés a felnőtt lét szerepeire kiemelt fejlesztési feladatok közös teljesítését. A tanterv jellemzői A Népismeret-néprajz tanterv bemutatja annak a még koherens és szájhagyományozódással, belenevelődéssel, utánzással átszármazódó kultúrának az értékeit, amely a honfoglalással magunkkal hozott alapokon a Kárpátmedencében együtt élő népek sok évszázados egymásra hatása során sajátos magyar népi kultúraként alakult ki, és amely ismeret- tevékenység- magatartás-attitűdrendszerével tájékozódási pontokat nyújthat a múlt-jövő, az egyén- település- magyarság- európaiság-emberiség és az adottságok- képességek-vállalható szerepek intervallumában. A tanterv – a Hon- és népismeret mint kiemelt fejlesztési feladat okán – minden tanulócsoport számára ajánlott. A haladási tempónak az egyes gyermekhez igazításához kiváló lehetőséget biztosít az évkör, így egyszerre vállalható ugyanabban a tanulócsoportban a hátránykompenzálás és a tehetséggondozás is. 2006/20/II. szám A Népismeret-néprajz tanterv – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja lehetőséget kínál a pedagógusoknak a differenciált tanulásszervezésre. A tanterv alkalmazásához szükséges feltételek A tanterv feltételezi, hogy a pedagógus – legalább a reprodukció szintjén – be tudja mutatni, illetve adaptív módon be tudja mutattatni azokat a munkafolyamatokat és tevékenységeket, amelyeket a helyi tanterv tartalmaz. A tanterv sajátos idő- és térszervezését az éppen végzendő tevékenységsor határozza meg. Más megoldásokat igényel például a betlehemezésre vagy a zöldágjárásra készülés, a nemezezés vagy a korongozás, illetve az "élő" falumúzeumban való csoportos vagy differenciált foglalkoztatás. A tanterv évkörre épülése egy-egy jeles nap vagy időszak előtt a tanórák "sűrítését" vagy délutáni foglalkozások beiktatását is eredményezheti. A tanulócsoport bontását az éppen végzendő tevékenységsor határozza meg. A bontás alapja lehet a nemenkénti elkülönülés (például regölés vagy pünkösdi királynéjárás), a csoportkialakítás (például Balázs-járás, Gergelyjárás stb.), a rendelkezésre álló munkaeszközök száma (például bőrmunkák vagy korongozás) és a differenciált foglalkoztatás (hátránykompenzálás, tehetséggondozás) is. 2006/20/II. szám A Népismeret-néprajz tanulásának céljai a 9–10. évfolyamon A Népismeret-néprajz tanulásának az a célja, hogy az iskolából kikerülő fiatalok eligazodjanak a szájhagyományos kultúra, kitüntetetten a magyar népi műveltség világában, azaz Â értsék e kultúra mindennapi életet és a jeles napokat szervező (anyagi és szellemi) totalitását, táji-történeti tagolódását, történeti rétegzettségét, az együtt élő népek egymásra hatását, Â ismerjék értékeit, értsék formanyelvét, adottságaiknak megfelelően tudják alkalmazni vagy felismerni az adekvát technikákat, Â lássák szükségletkielégítő, attitűdalakító, -befolyásoló, képességfejlesztő potenciálját, a mindennapi és a művészi együttéléséből származó mentálhigiéniai hatását, a hagyomány adekvát és inadekvát továbbélését, adaptációs és alkotási lehetőségeit. A Népismeret-néprajz tantárgynak az a funkciója, hogy bemutassa annak a még koherens és szájhagyományozódással, belenevelődéssel, utánzással átszármazódó kultúrának az értékeit, amely a honfoglalással magunkkal hozott alapokon a Kárpát-medencében együ ttélő népek sok évszázados egymásra hatása során sajátos magyar népi kultúraként alakult ki, és amely ismeret- tevékenység-attitűdrendszerével tájékozódási pontokat nyújthat a múlt-jövő, az egyén- település- magyarság- európaiság-emberiség és az adottságok- képességek-vállalható szerepek intervallumában. A tantárgy – a benne érintett tudományágak sokasága, a népi műveltség időbeni rétegzettsége, táji-történeti tagoltsága és az ebből következő szereplehetőségek és szokások variabilitása eredményeként – komplexnek minősíthető. Így képességfejlesztő és attitűdalakítási, attitűdbefolyásolási potenciálja rendkívül nagy. A népismeret-néprajz felkínálható tevékenységei, közvetített ismeretei, attitűdkialakítási-befolyásolási szándékai révén: Â segíti az egyéni szükségletek kielégítését, (például játékszükséglet; önkifejezés szükséglete: népdal, ballada, keserves, sirató, táncos improvizáció, szokások stb.; önművelés szükséglete: szemelvények a néprajztudomány köréből, néprajzi gyűjtőmunka stb.; alkotás szükséglete: népművészeti, népi iparművészeti tárgyak tervezése, készítése stb.; Â segíti a reális önismeret és énkép kialakulását, a sokféle tevékenységben, szerepkörben való megméretődést (például: szokások bemutatása terén); Â segíti a képességek sokoldalú fejlesztését és fejlődését, hozzájárulva az esetleges hátrányok enyhítéséhez, illetve a tehetségek felismeréséhez; Â segíti az alkotásra való beállítódást, illetve felkészülést (például: kompozíciók tervezése motívumokból, népművészeti tárgyak tervezése és készítése stb.); Â lehetővé teszi a reális magyarságkép kialakulását, ugyanakkor segíti az Európa-kép, világkép és emberkép alakulását is; Â hozzájárul a szociális érzékenység és az empátia kialakulásához, például az emberi élet fordulóihoz fűződő szokások bemutatásával; Â segíti az ökológiai szemléletmód kialakulását, a környezetgazdálkodási, tájgazdálkodási összefüggések felismerését; Â koherens kultúraképével életvezetési mintákat ad pedagógusoknak, szülőknek és fiataloknak egyaránt. A népismeret-néprajz tantárgy tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra, tevékenységkörökre épít, és ezekre reflektálva mutatja be más tájegységek vagy az "egész" hagyományrendszerét. A tananyag megismerésének alapja az évkör. Az idő körforgására épül a hagyományok, szokások ismeret- és tevékenységkörének koncentrikus bővülése, egyre komplexebbé válása a néprajztudományban való feldolgozottság vázlatos megismeréséig. Ebből adódóan a legtöbb tananyagrész (témakör, tevékenységkör) több tanéven keresztül is szerepel a tantervben, lehetőséget adva az esetleges lemaradások pótlására, a látens tanulásból eredő előnyök kihasználására, a tehetséges tanulók gondozására és a folyamatos gyakorlásra. Ugyanakkor a legtöbb tananyagrész a tanulmányok vége felé (a 9. és a 10. osztályokban) ismét szerepel a tantervben a rendszerezés, elmélyítés, új szempontú feldolgozás, a folyamatos gyakorlás és az önművelésre, alkotásra késztetés szándékával. A Népismeret-néprajz tananyaga több tantárgy (néptánc, honismeret, önismeret, embertan, háztartástan, irodalom, ének-zene, társadalomismeret, vizuális kultúra stb.) tananyagában is előfordulhat, ezért a tanítására fordítandó órakeret csak az együttműködés színvonalának feltérképezése után határozható meg. Orientáló adatként a heti 2 órával célszerű számolni. Jeles napok közeledtével ezeket az órákat délutáni foglalkozások is kiegészíthetik. 2006/20/II. szám A tananyag-elsajátítás, az ellenőrzés és az értékelés módszerei a 9–10. évfolyamon A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Szakszövegek olvasása, értelmezése.  Néprajzi filmek, videófelvételek, DVD-k megtekintése, elemzése és értelmezése  Néprajzi szakirodalom és folklór szövegek elemzése.  CD rom használata, megadott feladatok szerinti keresés és feldolgozás.  Néprajzi kézikönyvek megismerése, használása.  Helytörténeti dokumentumok anyagának ismerete, használata.  Kérdőívek tervezése, használata.  Írásbeli és szóbeli összefoglalás készítése megadott témakörben.  Térképek néprajzi szempontú értelmezése, kartográfiai módszerek elsajátítása  Csoportos és egyéni beszélgetés  Feladatmegoldás  Utánzással tanult ismeretek egyéni/közös elődadása  Írásbeli feladatok elvégzése  Egyéni és csoportos produktumok  Tárgykészítési gyakorlatok  Néptáncok gyakorlása, bemutatása  Jeles napokhoz fűződő szokások előadása  Projekt alapján létrehozott egyéni/csoportos produkciók  Elemző leíró verbális értékelés  Írásos értékelés, méltatás kollektív megbeszélés után  Pályáztatással iskolán kívüli értékelésre javaslás  Zsűriztetés  Hagyományos osztályzás Tárgyi feltételek  Írásvetítő  Térkép  CD-ROM használatára alkalmas PC  Magnó és CD-lejátszó  Videó, DVD  Népzenei felvételeket tartalmazó kazetta, vagy CD, kézműves technikákat bemutató videó-kazetta, táncokat bemutató DVD  Kemence az agyagozáshoz  Kézműves foglalkozások kellékei: papír, textil, cérna, fonal, szíj, bőr, nád, szalma, tépett (kártolt) gyapjú, nemez, vessző, mintakönyv  Gyűjtésből szerzett jellegzetes tárgyak, viseletek a népszokások felelevenítéséhez A szükséges tankönyvek, segédkönyvek és egyéb taneszközök jegyzéke  Ágh Zsófia: Útmutató a tárgyi és szellemi kultúra tanításához. Tárogató, Budapest. 1993.  Tarján Gábor: Fölnevelő hagyomány. Budapest, PSzM. 1995.  Andrásfalvy Bertalan: Néprajzi alapismeretek. Budapest. 1985. 2006/20/II. szám Taneszköz, tanítási segédlet Évfolyam Cím 9-10. Tarján Gábor: Fölnevelő hagyomány. Budapest, PSZM. 1995. Andrásfalvy Bertalan: Néprajzi alapismeretek. Budapest. 1985. Ágh Zsófia: Útmutató a tárgyi és szellemi kultúra tanításához. Tárogató, Budapest. 1993. A Népismeret – néprajz tanításához a közoktatási rendszerben is felhasználható taneszközök köre egyelőre szűk, azonban fokozatosan bővül. Az amatőr népművészeti és tárgyalkotó mozgalom, valamint az iskola világában megindult kezdeményezések sora már korábban "kikényszerítette" azokat a „háttéranyagokat”, amelyek ma az iskolában is használhatóak, ha nem magasan képzett oktató vállalja a tárgy tanítását. Az illusztráció szándékával felsorolunk néhány kötetet: BARSI Ernő: Népi hagyományaink iskolai és amatőr színpadon. Hazánk Kiadó. Győr, 1995. "Beszéli a világ, hogy mi magyarok…" Magyar történeti mondák. Szerk.: Landgraf Ildikó. Magyar Néprajzi Társaság – Európai Folklór Közpon. Budapest, 1998. Csorba János: Bár emlékezete maradjon meg... Magyar Könyvklub – Európai Folklór Intézet. Budapest, 2001. GAZDA Klára: Gyermekvilág Esztelneken. (Néprajzi monográfia.) Kriterion Kiadó. Bukarest, 1980. Gyermekjátékok. A magyar népzene tára I. (Szerk.: Bartók Béla és Kodály Zoltán.) Zeneműkiadó. Budapest, 1951. Halász Péter: Bokrétába kötögetem vala… A moldvai magyarok néprajzához. Osiris Kiadó. Budapest, 2002. Jeles napok. A magyar népzene tára II. (Szerk.: Bartók Béla és Kodály Zoltán.) Zeneműkiadó. Budapest, 1953. KAPITÁNY Gábor – KAPITÁNY Ágnes: Magyarságszimbólumok. Osiris Kiadó. Budapest, 2002. KERÉNYI György: Magyar énekes népszokások. Gondolat Kiadó. Budapest, 1982. Két csíki falu néphite a századvégen. Szerk.: Pócs Éva. Osiris Kiadó. Budapest, 2001. KÓTYUK Erzsébet: A népi gyógyítás hagyományai egy kárpátaljai magyar faluban. Osiris Kiadó. Budapest, 2000. LÁZÁR Katalin: Énekes, táncos népi gyermekjátékok. MTF – Planétás Kiadó. Budapest, 1996. Magyar Biblia. A világ teremetése, az özönvíz, Jézus élete s a világ vége napjaink szájhagyományában. Bosnyák Sándor gyűjtése. Európai Folklór Intézet. Budapest, 2001. TÁTRA Zsuzsanna – KARÁCSONY MOLNÁR Erika: Jeles napok, ünnepi szokások. Planétás. Jelenlévő múlt sorozat. 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes